Dragi učenici!

Nadam se da ste uspjeli riješiti zadatke za ponavljanje koje sam vam jučer poslala. Ispod ovih uputa naći ćete točne odgovore pomoću kojih ćete moći provjeriti i dopuniti ono što niste znali. Tako ćete na jednom mjestu imati ono što morate znati iz povijesti jezika.

**Molim vas da pažljivo pročitate sljedeće upute prije nego što uopće počnete raditi. Neki nisu baš pažljivo čitali pa su slali i zadaće koje nisu trebali. Molim vas da u svoje bilježnice redovito zapisujete ono što vam kažem, uredno i čitko. Kad se vratimo u školske klupe, pogledat ću jeste li to učinili.**

Današnja tema govori o povijesti jezika nakon ilirskoga pokreta, odnosno od 2. polovice 19. st. pa do današnjih dana.

Tema se obrađuje na dva školska sata tako da vam neću sutra slati nove zadatke, već ću vam se javiti u petak.

**ZADATCI**

**1.** Pročitajte tekst u udžbeniku **od str. 79. do str. 84**. Zapisat ćete ono što je važno i što trebate znati nakon obrade ove teme. Kako bi vam bilo lakše, vodit ću vas pitanjima na koja morate odgovoriti punim rečenicama. Tekst je dugačak pa sam ga podijelila u manje cjeline da ga lakše možete pratiti i da ne morate sve raditi odjednom.

**1. dio – tekst na str. 79. i 80.**

Koje su četiri filološke škole u 2. pol. 19. st. raspravljale o izgledu hrvatskoga jezika?

Koja je škola na kraju pobijedila?

Koji se dijalekt odabire za osnovicu hrvatskoga književnoga jezika?

Kakav je nakon toga odnos prema drugim dvama narječjima?

**2. dio – tekst na str. 80. i 81.**

U kojim se sve državama našla Hrvatska od početka 20. st. do 60-ih god. 20. st.?

Kakav je bio položaj hrvatskoga jezika prema srpskom u većem dijelu toga razdoblja?

**3. dio – tekst na str. 81. i 82.**

Koje je godine potpisan *Novosadski dogovor*?

Kakav je stav u njemu zauzet prema hrvatskom i srpskom jeziku?

Kakvo ime jezika propisuju?

Što odlučuju u vezi s pismima?

Jesu li Hrvati zadovoljni ili nezadovoljni odlukama *Novosadskoga dogovora*?

**4. dio – tekst na str. 82. i 83.**

Kada je potpisana *Deklaracija o nazivu i položaju hrvatskoga književnoga jezika*?

Što se *Deklaracijom* zahtijeva?

Koja je knjiga nazvana *londonac*? Objasni zašto?

Koji je službeni jezik i koje je službeno pismo u Republici Hrvatskoj odlukom navedenom u *Ustavu* od 22. 12. 1990.?

**2.** Riješi **u radnoj bilježnici** zadatke (od 1. do 5. zadatka) na 72. i 73. stranici. Prilikom rješavanja služi se tekstom iz udžbenika. U sljedećem dokumentu, dakle u petak, poslat ću vam točne odgovore na pitanja na koja ste odgovarali čitajući lekciju i točne odgovore zadataka u radnoj bilježnici da ih možete provjeriti. Važno je da ih samostalno rješavate, a moji odgovori budu zaista samo provjera vašega znanja jer ćete tako lakše naučiti.

**3. Nakon svega toga otiđite u *Teams* i u kanalu *Hrvatski jezik* javite mi se porukom – SVI,**

**najkasnije do petka.**

**U poruci napišite jeste li sve razumjeli, što vam možda nije jasno da vam dodatno objasnim, što vas možda još zanima i slično. Ovo je prvo novo gradivo koje samostalno radite i važno je da vam sve bude jasno. Dosad smo samo ponavljali i vježbali, samostalno ste samo čitali tekstove iz čitanke.**

**Ništa mi ne šaljite na pregled.**

Sretno s učenjem!

**TOČNI ODGOVORI JUČERAŠNJIH PITANJA ZA PONAVLJANJE POVIJESTI JEZIKA**

1. tri pisma: uglata glagoljica, hrvatska ćirilica ili bosančica, latinica

2. tri jezika: latinski jezik, staroslavenski (hrvatskostaroslavenski, crkvenoslavenski) jezik

 i hrvatski (starohrvatski) jezik

3. opismenjivanje Slavena: Konstantin Ćiril i Metod (Sveta braća ili Solunska braća)

4. glagoljica – uglata glagoljica

5. hrvatska ćirilica – bosančica

6. pismo vrijeme

Branimirov natpis: latinica 9. st.

Trpimirova darovnica: latinica 9. st.

Valunska ploča: glagoljica i latinica 11. st.

Bašćanska ploča: glagoljica 1100.

Povaljska listina: hrvatska ćirilica (bosančica) 12. st.

Vinodolski zakon: glagoljica 1288.

Red i zakon sestara dominikanki: latinica 14. st.

Šibenska molitva: latinica 14. st.

7. Bašćanska ploča – kralj Zvonimir

8. Bašćanska ploča – darovnica kojom kralj Zvonimir daruje ledinu samostanu svete Lucije u

 Jurandvoru kraj Baške na otoku Krku

9. prvi tekstovi – način pisanja: klesani u kamenu, rukom pisani po koži, tiskani

10. prvi tekstovi – prema sadržaju: pravni i vjerski

11. prva hrvatska tiskana knjiga: Misal po zakonu rismkoga dvora, 1483., pismo: glagoljica

12. prve tiskare u Hrvatskoj: Kosinj, Senj, Rijeka

13. prvi hrvatski rječnik – autor: Faust Vrančić, 1595.

14. prva hrvatska gramatika – autor: Bartol Kašić, 1604.

15. Rječnik pet najuglednijih europskih jezika: latinskoga, talijanskoga, njemačkoga,

 dalmatinskoga (hrvatskoga) i ugarskoga (mađarskoga)

 Temelji ilirskoga jezika

16. Hrvati počinju zapisivati hrvatski jezik latinicom u 14. st. Dolazi do problema jer u latinici nije

 bilo znakova za hrvatske glasove palatale (č, ć, dž, đ, j, lj, nj, š, ž).

17. Hrvati dobivaju zajednički književni jezik u 19. st. u doba ilirskoga pokreta (hrvatskoga

 narodnoga preporoda).

18. vođa pokreta: Ljudevit Gaj

19. djela Ljudevita Gaja:

 1830. Kratka osnova horvatsko-slavenskoga pravopisanja

 1835. članak Pravopisz

20. prve hrvatske novine i književni prilog: Novine horvatske i Danica horvatska, slavonska i

 dalmatinska

21. godina izdavanja prvih novina: 1835. (od 1836. postaju Ilirske narodne novine i Danica ilirska)

22. osnovica književnoga jezika: štokavsko narječje

23. reforma slovopisa – Lj. Gaj uvodi slova (znakove) za palatale

24. prvi govor u Hrvatskom saboru: Ivan Kukuljević Sakcinski, 1843.

25. Hrvatski sabor proglašava hrvatski jezik službenim u Hrvatskoj – 1847.